Foto: Islam-Today.ru Tojikistonlik tadbirkor Baxtiyor Dodoxonov o‘z turmush o‘rtog‘i va ikki nafar yosh farzandi bilan Saudiya Arabistonining Madina shahridagi mehmonxonlardan birida o‘lik holda topildi. Tadbirkor «Sharqi Ozod» nashriyoti sobiq direktori Manzurxon Dodoxonovning o‘g‘li sanaladi, deb xabar bermoqda «Aziya Plyus». 33 yoshli Baxtiyor Dodoxonov, uning rafiqasi va 10 hamda 12 yoshda bo‘lgan ikki nafar o‘g‘li vafot etgani haqidagi xabar tadbirkorning qarindoshlari tomonidan tasdiqlangan. Xabar berilishicha, oila Madinaga Umra safariga jo‘nab ketgan bo‘lgan. Ular ikki kun muqaddam mehmonxonalardan birida o‘lik holda topilgan. Ba’zi taxminlarga ko‘ra, ular zaharlangan. Tojikiston va Saudiya Arabistoni rasmiy organlari ushbu holat bo‘yicha hozircha izoh bermadi.